۱۹۵۴-جو ایلین یونوندا سئم فیللیپس سان رکوردز اۆچون بیر نئچه ماهنی یازماق فیکرینه دوشور. بو مقصدله او، تانیدیغی گیتاراچی ایسکوتتی مورو و کونتراباس‌چی بیلل بلئیکی ایستودیایا دعوت ائدیر. ووکال‌چی آختارارکن سئم اؤز کاتیبی‌نین مصلحتی ایله الویس پریسلینی سیناق‌دان کئچیرمک قرارینا گلیر. اولجه اورک آچان هئچ بیر شئی آلینمیر. بونونلا بئله ایستودیادا بئش هفته عرضینده مشق‌لر داوام ائدیر. یولون 5-ده موسیقی‌چی‌لر "I Love You Because" باللادی‌سینین یازیلیشین‌دان سونراکی فاسیله زامانی "Thats All Right (Mama)" ماهنی‌سینی ایفا ائتمه‌یه باشلاییرلار. بو، آرتور کروداپین بلوز ایستیلینده کومپوزیسیاسی ایدی. اما پریسلی، مور و بلئک اونو تامامیله فرق‌لی بیر ریتمده ایفا ائدیرلر. ایستودیادا اولان فیللیپس ماهنینی ائشیدر-ائشیتمز موسیقی‌چی‌لردن ایفا ائتدیک‌لری بو ماهنینین نه ماهنی اولدوغونو سوروشور. موسیقی‌چی‌لر هئچ اؤزلری ده نه ایفا ائتدیک‌لرینی بیلمدیک‌لرینی بویون‌لارینا آلیرلار. فیللیپس اونلارین ماهنینی یئنی‌دن ایفا ائتمه‌لرینی ایستییر و اونو والا یازیر. بونون آردینجا عئینیله بو جور ایفادا بیلل مونرونون "Blue Moon Of Kentucky" هیتی والا کؤچورولور. بونونلا دا سئم فیللیپسین و پریسلی‌نین اؤزونون دایانمادان آختاردیق‌لاری همین موسیقی یارانیر.